มุสตาฟา อาซัดซอย

มุสตาฟา อาซัดซอย (ปาทาน: مصطفي ازادزوي, เกิดวันที่ 24 กรกฎาคม ค.ศ. 1992) เป็นนักฟุตบอลตำแหน่งกองกลาง ปัจจุบันลงเล่นให้กับแอตลาส เดลเมนฮอร์ส และทีมชาติอัฟกานิสถาน

ประวัติ 
อาซัดซอยเกิดในประเทศอัฟกานิสถาน และพี่ชายและพี่สาวรวมกัน 5 คน เมื่อเขาอายุ 6 เดือน ครอบครัวได้ย้ายไปที่ประเทศเยอรมนี โดยเขาได้เริ่มอาชีพกับสโมสร Delmenhorster BV ก่อนที่จะย้ายไปสโมสร VfB Oldenburg ในเวลาต่อมา

สโมสรอาชีพ

เชียงราย ยูไนเต็ด 
หลังจากที่หมดสัญญากับชัยนาท ฮอร์นบิล อาซัดซอยได้ย้ายมาเข้าร่วมสโมสรฟุตบอลเชียงราย ยูไนเต็ด ในเดือนตุลาคม ค.ศ. 2017 แบบไม่มีค่าตัว

เชียงใหม่ เอฟซี (ยืมตัว) 
อาซัดซอยย้ายมาเชียงรายได้ไม่นาน ก็ถูกปล่อยยืมตัวให้กับสโมสรฟุตบอลจังหวัดเชียงใหม่ในไทยลีก 2 เมื่อเดือนพฤศจิกายน ค.ศ. 2017 โดยเป็นสัญญายืมตัว 1 ฤดูกาล

สำหรับในฤดูกาล 2018 เมื่อวันที่ 10 มีนาคม อาซัดซอยทำประตูแรกให้กับเชียงใหม่ ในนัดที่เปิดสนามกีฬาสมโภชเชียงใหม่ 700 ปี เอาชนะระยอง เอฟซี ไปได้ 3-0

ทีมชาติ 
ในปี ค.ศ. 2011 อาซัดซอยลงเล่นนัดแรกให้กับทีมชาติในการแข่งขันฟุตบอลชิงแชมป์แห่งชาติเอเชียใต้ 2011 ต่อมาในเดือนกุมภาพันธ์ ค.ศ. 2013 เขาถูกเรียกตัวโดยผู้ฝึกสอน Mohammad Yousef Kargar ในการแข่งขันนัดที่พบกับศรีลังกา

อาซัดซอยเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติเอเชียใต้ 2013 ซึ่งเขาทำประตูแรกในการเอาชนะภูฏาน 3-0 ในรอบแบ่งกลุ่ม และยังทำประตูในนัดชิงชนะเลิศรายการนั้น ช่วยให้เอาชนะอินเดียไปได้ 2-0 นับเป็นแชมป์เอเชียใต้สมัยแรกของอัฟกานิสถาน

ประตูในนามทีมชาติ

อ้างอิง

แหล่งข้อมูลอื่น 

Goal.com Profile

football.com profile 

บุคคลที่ยังมีชีวิตอยู่
นักฟุตบอลชาวอัฟกานิสถาน
นักฟุตบอลทีมชาติอัฟกานิสถาน
กองกลางฟุตบอล
ผู้เล่นในไทยลีก
ผู้เล่นในไทยลีก 2
ผู้เล่นสโมสรฟุตบอลนรา ยูไนเต็ด
ผู้เล่นสโมสรฟุตบอลชัยนาท ฮอร์นบิล
ผู้เล่นสโมสรฟุตบอลเชียงราย ยูไนเต็ด
ผู้เล่นสโมสรฟุตบอลเชียงใหม่
ผู้เล่นสโมสรฟุตบอลอยุธยา ยูไนเต็ด
บุคคลจากคาบูล